Legal Document

Category: 39

Text:
3. ΝΟΜΟΘΕΤ.ΔΙΑΤΑΓΜΑ υπ’ αριθ.320 της 15/19 Φεβρ. 1974 (ΦΕΚ Α΄46) Περί αναπροσαρμογής του υπό του άρθρ.1 του Ν.Δ. 174/1969 «περί επιδομάτων στολής των Στρατιωτικών, αποδοχών των Γενικών Γραμματέων και εξόδων παραστάσεως των Υπουργών» προβλεπομένου επιδόματος Στολής. Άρθρ.1.-Το υπό των διατάξεων του άρθρ.1 του Ν.Δ. 174/1969 προβλεπόμενον επίδομα στολής των Στρατιωτικών και των Οργάνων των Σωμάτων Ασφαλείας και του Λιμενικού Σώματος, ορίζεται από 1 Ιαν. 1974 ως ακολούθως: α)Δια τους Αξιωματικούς παντός βαθμού εις δραχ. 1.000 μηνιαίως. β)Δια τους Ανθυπασπιστάς εις δραχ. 500 μηνιαίως. γ)Δια τους Μονίμους Υπαξιωματικούς από της ονομασίας των ως και τους Εθελοντάς Υπαξιωματικούς μετά συμπλήρωσιν 24μήνου στρατιωτικής υπηρεσίας εις δραχ. 300 μηνιαίως. Άρθρ.2.-Το επίδομα στολής των Μονίμων και Εθελοντών Υπαξιωματικών καταβάλλεται καθ’ έκαστον μήνα ως και εις τους Αξιωματικούς και Ανθυπασπιστάς. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 2.Ζ.ι.2-3 Επίδομα Στολής